L 56/28
HR
Službeni list Europske unije
23.2.2023.
3.
USPOSTAVLJANJE POPISA NEKOOPERATIVNIH TREĆIH ZEMALJA (21)
S obzirom na donesene zaključke o Kamerunu, tu bi zemlju u skladu s člankom 33.
Uredbe o ribolovu NNN trebalo dodati na popis nekooperativnih trećih zemalja uspostavljen Provedbenom odlukom 2014/170/EU.
Ta bi se Odluka stoga trebala na odgovarajući način izmijeniti.
(22)
Uvrštenje Kameruna na popis nekooperativnih zemalja u suzbijanju ribolova NNN podrazumijeva primjenu mjera utvrđenih u članku 38.
Uredbe o ribolovu NNN.
Člankom 38. stavkom 1.
Uredbe o ribolovu NNN predviđa se zabrana uvoza proizvoda ribarstva koje su ulovila ribarska plovila koja plove pod zastavom nekooperativnih trećih zemalja.
U slučaju Kameruna tom bi zabranom trebali biti obuhvaćeni svi stokovi i vrste definirani u članku 2. točki 8.
Uredbe o ribolovu NNN jer nepostojanje odgovarajućih mjera donesenih u vezi s ribolovom NNN zbog čega je došlo do utvrđivanja Kameruna kao nekooperativne treće zemlje, nije ograničeno na određeni stok ili vrstu.
(23)
Napominje se da ribolov NNN, među ostalim, osiromašuje riblje stokove, uništava morska staništa, ugrožava očuvanje i održivo iskorištavanje morskih resursa, narušava tržišno natjecanje, ugrožava sigurnost hrane, stavlja ribare koji poštuju pravila u nepravedno nepovoljan položaj te oslabljuje priobalne zajednice.
S obzirom na opseg problema povezanih s ribolovom NNN, smatra se potrebnim da Unija žurno provede mjere u odnosu na Kamerun kao nekooperativnu treću zemlju.
Stoga bi ova Odluka trebala stupiti na snagu sljedećeg dana od dana objave u Službenom listu Europske unije.
(24)
Ako Kamerun dokaže da je stanje zbog kojeg je uvršten na popis ispravljeno, Vijeće, odlučujući kvalificiranom većinom, na prijedlog Komisije treba brisati Kamerun s popisa nekooperativnih trećih zemalja u skladu s člankom 34. stavkom 1.
Uredbe o ribolovu NNN.
U svim odlukama o brisanju s popisa trebalo bi ujedno uzeti u obzir je li Kamerun donio konkretne mjere kojima se može postići trajno poboljšanje stanja,
DONIJELO JE OVU ODLUKU:
Članak 1.
Republiku Kamerun dodaje se u Prilog Provedbenoj odluci 2014/170/EU. Članak 2.
Ova Odluka stupa na snagu sljedećeg dana od dana objave u Službenom listu Europske unije.
Sastavljeno u Bruxellesu 20. veljače 2023.
Za Vijeće Predsjednik J.
BORRELL FONTELLES